Teet Raik

Teet Raik (sündinud 10. mail 1977) on eesti muusik, dirigent ja muusikapedagoog.

Teet Raik on õppinud Eesti Muusikaakadeemias puhkpilliorkestri dirigeerimist. 

2018. aasta seisuga töötab ta Eesti Muusika- ja Teatriakadeemia koosseisulise džässmuusika õppejõuna. Noori džässmuusikuid on ta õpetanud ka Tartu Ülikooli Viljandi kultuuriakadeemias.

2021. aastast on ta Sõjaväemuuseumi koosseisu kuuluva Sõjaväeorkestri dirigent. Varem on ta dirigeerinud Kaitseväe orkestrit. 

Lisaks on ta dirigeerinud ja juhendab mitut bigbändi (sh Muusika- ja Teatriakadeemia bigbändi, Tallinna Tehnikaülikooli bigbändi ja Rahvusvahelist Noorte Big Bandi).

Ta mängib trompetit, flüügelhorni ja kitarri, arranžeerib muusikat nii suurtele kui ka väikestele koosseisudele ning kirjutab muusikat. 

Tema tegevusalade hulka kuulub ka helindamine, muusika salvestamine ja muusikaga seotud fotograafia.

Teet Raigi sõjaväeline auaste on nooremleitnant.

Isiklikku
Teet Raigi õde on oboemängija, džässilaulja ja diplomaat Ele Raik. Õde-venda on koos Ara Yaralyaniga musitseerinud aastaid ühises džässitrios.

Tema abikaasa on džässilaulja Helin-Mari Arder.

Viited

Eesti muusikud
Sündinud 1977